《罗真隐已化数年曾纠仕五羊病中尝访渠为之求乐曾知其已逝颇有问答曾今为漳倅亲与东庵道老言之》
宋代·林希逸

生时句句有玄机，语我因医偶造微。霞屿已题新窆石，羊城还著旧深衣。

曼卿见说乘骡去，丁令尝闻化鹤归。葱岭相逢提履者，宋云恐被后人讥。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。